  A túráinkhoz használt 7-8 személyes csapatkenuk (melyekben 10-12 kisiskolás gyermek is elfér) kiválóan alkalmasak arra, hogy programjaink résztvevői felfedezhessék Közép-Dunántúl egyik legszebb természeti értékét, a Velencei-tavat. Egyedülálló élményt jelent az ősi halászcsapások, titkos ösvények felfedezése, a tó vízi világának megismerése.
  Felfedező útjainkat biológia szakirányt végzett túravezető irányítja, aki az egyes állomáshelyeken természetismereti előadást tart. A kenuzás után, a megszerzett ismereteken alapuló, rövid kérdezz-felelek játék keretében a tó élővilágát ábrázoló képeslapokat nyerhetnek az ügyesen válaszoló gyermekek. A honlapunkon található Velencei-tó Térségének Kishatározója jó alapozást nyújt túráinkhoz.
  Szervezett túráink kb. 1,5, 3, ill. 6 órás időtartamúak. Indulás az Agárdi hajóállomás közvetlen szomszédságában található Touring Hotel (Agárd, Tópart u. 1.) területéről történik. Megrendelőink kérésére a tó más pontjáról (Szúnyog-sziget, Gárdony, Velence) is indulhatunk. Minden kenusunk számára evezőt, mentőmellényt biztosítunk, melyek használata kötelező.
  A csoportkísérők térítésmentesen vehetnek részt a teljes programon!
Túraajánlataink előre egyeztetett időpontokban (szakvezetővel):
Indulási hely: Az agárdi hajóállomás mellett lévő Touring Hotel (Agárd, Tópart u. 1.) területe
Túra neve*Időtartam*Ár
1. Ébred a tó*kb. 1,5 óra*800 Ft/fő
2. Vízi élőlények nyomában*kb. 1,5 óra*800 Ft/fő
3. Romantikus naplemente*kb. 1,5 óra*800 Ft/fő
4. Úszólápok nyomában*kb. 3 óra*1400 Ft/fő
5. Nyugati-medencét kerülő*kb. 6 óra*2500 Ft/fő
Gárdonyi és szúnyog-szigeti indulásoknál +5000 Ft, velencei indulás esetén pedig +7000 Ft kiállási díjat számolunk fel.
  A lelkesebb csoportoknak vagy a több napos túrán lévőknek további programlehetőségük is van a tó környékén:
* Néprajzi Ház (Sukoró, Szilvás sor 7.) tel: 06 22 315-583, 06 22 311-734
Nyitva tartás: III.15. - X.29., Sze-V: 10-16
* Gárdonyi Géza emlékház (Gárdony, Agárd-puszta) tel: 06 30 905-4870
Nyitva tartás: K-V: 10-18
* Református templom Sukorón (Fő u. 66.) kulcs: Sági Ernőné Fő u. 46.
Nyitva tartás: kérésre a templomot kinyitják
* Helytörténeti és kovács kiállítás (Kápolnásnyék, Gárdonyi Géza u. 13.) Kupi László 06 20 425-1275, 06 22 368-075 kupil@axelero.hu
Nyitva tartás: I.1 - XII.31 – előzetes telefonos bejelentkezés
* Vörösmarty Mihály Emlékmúzeum (Kápolnásnyék, Vörösmarty u.1.) tel: 06 22 709-014
Nyitva tartás: III.15 – XII.04., K-V: 10-18
* Gyapjaszsák („ingókő”) Sukoró határában
* Pákozdi Ingókövek Természetvédelmi Terület
* nadapi Szintezési Ősjegy
* kirándulások a Velencei-hegységben
1. Ébred a tó túra:
A korán kelők igazi ajándéka ez a túra, mely a napkelte előtt 30 perccel indul.

2. Vízi élőlények nyomában túra:
E túra jó alkalom ahhoz, hogy találkozhassunk a tó egyedülálló élővilágával.

3. Romantikus naplemente túra:
A késő délutáni fények talán a legszebbek a tavon. Egy napunk méltó befejezése lehet ez a túra, mely a napnyugta előtt 1 órával indul.

4. Úszólápok nyomában túra:
E túra során felfedezhetjük Közép-Európa egyik legjelentősebb úszólápos területét. Megismerhetjük a tó jellegzetes állat- és növényvilágát.

5. Nyugati-medencét kerülő túra:
Igazi „Matulás” túra. A tó legszebb tisztásain, halászcsapásain vezet végig az útvonal.

  Kenutúráinkat – időjárástól függően – az év minden napján indítjuk! Ezeken kívül egyéb egyedi igényeket is kiszolgálunk! A sétahajózást és kenuzást változatos programokkal egész napossá lehet tenni:
* Ha kiszállunk a Szúnyog-szigeten, a Halászcsárda ínycsiklandozó falatokkal vár ránk.
* A Halászcsárdától nem messze emelkedő meredek domboldal (Mészeg-hegy) tetején az 1848-as Pákozdi Csata Emlékműve magasodik. Az emlékmű egyben iránymutatója a Katonai Emlékhely komplexumnak (1848-as Pákozdi Csata Emlékkiállítása, „Misszió” magyar katonák a nemzetközi békefenntartásban 1896-tól napjainkig, XX. századi Háborúk emlékpontja, Don Kanyar Kápolna).
* Az emlékmű környéke kiválóan alkalmas akadályverseny, számháború és egyéb sport- és szabadidős tevékenység lebonyolítására. Bővebb információ: Törzsök Tibor 06 22 732-002, 06 30 527-1473, www.pakozdturizmus.hu, www.kempp.hu.
* Az emlékműtől 1 km-re várja látogatóit a Pákozd-Sukorói Arborétum, melynek 96 ha-nyi területén 250 fafaj található. Bővebb információ: 06 22 510-500, 06 22 316-473, Nagy Sándor 06 30 997-4844.
* Kerékpár kölcsönzési lehetőség: Teker Bringa Gárdony, Székely Bertalan 17. Ár: 300 Ft/óra, 1350 Ft/nap. Tel: 06 22 570-177, Teker Zoltán 06 20 975-5036.
Felfedező túrák kenuval a Velencei-tavon
